CELEX: 62014CN0189
Language: lv
Date: 2014-04-16 00:00:00
Title: Lieta C-189/14: Lūgums sniegt prejudiciālu nolēmumu, ko 2014. gada 16. aprīlī iesniedza Eparchiako Dikastirio Lefkosias (Kipra) – Bogdan Chain / Atlanco LTD

30.6.2014   
            
            
               LV
            
            
               Eiropas Savienības Oficiālais Vēstnesis
            
            
               C 202/12
            
         Lūgums sniegt prejudiciālu nolēmumu, ko 2014. gada 16. aprīlī iesniedza Eparchiako Dikastirio Lefkosias (Kipra) – Bogdan Chain/Atlanco LTD
   
   (Lieta C-189/14)
   2014/C 202/14
   Tiesvedības valoda – grieķu
   
      Iesniedzējtiesa
   
   
      Eparchiako Dikastirio Lefkosias
   
   
      Pamatlietas puses
   
   
      Prasītājs: Bogdan Chain
   
   
      Atbildētāja: Atlanco LTD
   
   
      Prejudiciālie jautājumi
   
   
               1)
            
            
               Vai tas, ka Regulas (EK) Nr. 883/2004 (1) 13. panta 1. punkta b) apakšpunkta un Īstenošanas regulas Nr. 987/2009 (2) 14. panta 5. punkta b) apakšpunkta piemērošanas jomā ietilpst “persona, kas parasti veic darbību nodarbinātas personas statusā divās vai vairāk dalībvalstīs,” ir interpretējams tādējādi, ka tajā ietilpst arī gadījums, kad persona, kas, pamatojoties uz darba līgumu tikai ar vienu darba devēju, kurš ir reģistrēts kādā ES dalībvalstī, sniedz pakalpojumu divās citās ES dalībvalstīs, kaut gan:
               
                           i.
                        
                        
                           otrā dalībvalsts, kurā persona strādās, vēl nav noteikta, ne arī to var paredzēt brīdī, kad tiek lūgts izsniegt Α1 sertifikātu, ņemot vērā darba īpašo raksturu – darbinieku īslaicīgu darbību īsos laika posmos dažādās Eiropas Savienības dalībvalstīs
                           vai
                        
                     
                           ii.
                        
                        
                           darbības ilgumu pirmajā un/vai otrajā dalībvalstī vēl nevar noteikt vai nevar paredzēt, ņemot vērā darba īpašo raksturu – darbinieku īslaicīgu darbu īsos laika posmos dažādās Eiropas Savienības dalībvalstīs?
                        
                     
         
               2)
            
            
               Gadījumā, ja uz iepriekš 1. punktā uzdotajiem jautājumiem tiktu sniegta apstiprinoša atbilde, vai Īstenošanas regulas Nr. 987/2009 14. panta 5. punkta b) apakšpunkts ir interpretējams tādējādi, ka, lai piemērotu Regulas Nr. 883/2004 13. panta 1. punkta b) apakšpunktu, frāze “persona, kas parasti veic darbību nodarbinātas personas statusā divās vai vairāk dalībvalstīs,” attiecas arī uz gadījumu, kad starp diviem nodarbinātības laikposmiem dažādās dalībvalstīs pastāv laikposmi, kuros persona nav nodarbināta un kuros uz darba ņēmēju joprojām attiecas tas pats darba līgums?
            
         
               3)
            
            
               Gadījumā, ja uz iepriekš 1. punktā uzdotajiem jautājumiem tiktu sniegta apstiprinoša atbilde, vai tas, ka kompetentā dalībvalsts neizsniedz A1 sertifikātu, liedz piemērot Regulas Nr. 883/2004 13. panta 1. punkta b) apakšpunktu?
            
         
               4)
            
            
               Vai Īstenošanas regulas Nr. 987/2009 16. panta 5. punkts un/vai 20. panta 1. punkts vai jebkurš cits tās pants dalībvalstij paredz pienākumu, pamatojoties uz dzīvesvietas dalībvalsts starpposma lēmumu saistībā ar piemērojamo tiesību aktu, pēc savas ierosmes izsniegt A1 sertifikātu un ieinteresētajam darba devējam nav jāiesniedz attiecīgs lūgums kompetentajai dalībvalstij?
            
         
      (1)  Eiropas Parlamenta un Padomes 2004. gada 29. aprīļa Regula (EK) Nr. 883/2004 par sociālās nodrošināšanas sistēmu koordinēšanu (OV L 166, 1.–123. lpp.).
   
      (2)  Eiropas Parlamenta un Padomes 2009. gada 16. septembra Regula (EK) Nr. 987/2009, ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (OV L 284, 1.–42. lpp.).